open-index/open-wikipedia-markdown huggingface dataset:
אופנה בהודו

ממוזער|בד סארי ממשי
**הודו** היא מדינה מתפתחת בתעשיית האופנה, עם מסורת עיצוב בגדים עתיקה. למרות שקומץ של מעצבים היה קיים לפני שנות ה-80, בשנות ה-80 המאוחרות ובשנות ה-90 התקיים פרץ של צמיחה בתחום. זו הייתה תוצאה של הגדלת החשיפה לאופנה העולמית, והשגשוג הכלכלי לאחר הליברליזציה הכלכלית בכלכלה ההודית בשנת 1990. בעשורים הבאים התבססה היטב האופנה כתעשייה, ברחבי הודו.

## היסטוריה

### לאחר העצמאות: תחיית האתניות ואופנת בוליווד
ממוזער|200x200px| בעקבות העצמאות התקיימה התמקדות על התחיה של הטקסטיל המסורתי, והובלת העיצובים לעבר עלייה של "אופנה אתנית".
ההיסטוריה של הבגדים בהודו, שתחילתה בעת העתיקה, עדיין אופנתית בתעשייה החדשה, כפי שהיו הבגדים ההודים המסורתיים עם וריאציות אזוריות, אם זה סארי, צ'ולי או דוטי, שנשארו פופולריים בעשורים הראשונים שלאחר עצמאות הודו. צורה נפוצה של האופנה ההודית מקורה מהתרבות המערבית. האופנה כוללת סדרת נצנצים וחוטי זהב על מנת למשוך לקוחות ולהחיל הצהרה לקהילת האופנה ההודית. סימן מסחרי מפורסם מהאופנה ההודית הוא רקמה, אומנות התפירה של דפוסי חוט שונים. דרך מסוימת לכלול את המראה המסורתי ובאותו הזמן ליצור הצהרה אופנתית חדשה כוללת רקמה ושימוש בשמלות, חצאיות, חולצות, מכנסיים ושונות, על מנת להראות את השפעת התרבות המערבית וגם לכלול את המסורת ההודית. כחלק מתנועת תחייה גדולה בתעשיית הטקסטיל בהודו, הדפסות המומחים מעצבי הטקסטיל המבוסס בכלכלותה, התחילו לעבוד על החייאת טכניקות הדפס היד המסורתיות בבנגל, והפכו אותן לחלק מתעשיית האופנה.

מגמת האופנה המוקדמת הייתה בוליווד, שם מעצבי תלבושות החלו לנסות עם האופנה בסרטים ב-1960. התחילו לעבוד על תלבושות במהלך העשור, והמשיכו להציג תלבושות מגוונות במשך שנות השבעים. עם זאת, בעשורים האחרונים, עם העלייה בחשיפה למערב, בשנות ה-2000, בוליווד ממשיכה להשפיע על האופנה בקרב הודים שאינם חיים במדינה.

## קישורים חיצוניים

קטגוריה:הודו: כלכלה
הודו
היורשים: עולם מרושע

**היורשים: עולם מרושע** (באנגלית: **Descendants: Wicked World**), היא סדרת אנימציה קצרה מבית ערוץ דיסני המשודרת בארצות הברית החל מה-18 בספטמבר 2015. סדרה זו היא ספין אוף לסרט היורשים ובה מככבים: דאב קמרון, קמרון בויס, בובו סטיוארט, סופיה קרסון, מיטשל הופ, שרה ג'פרי, דיאן דואן, בראנה דאמיקו, ידידיה גודקר, אורסולה טהריאן, צ'יינה אן מקליין, לורין מקליין וג'ניפר ויל. בישראל הסדרה עלתה ב-31 בינואר 2016. העונה השנייה עלתה ב-21 באוקטובר 2016 ובישראל ב-21 במאי 2017. הסדרה עלתה בדיסני+ לכבוד השקתה בישראל ב-16 ביוני 2022.

## דמויות ומדבבים

## שידור

## פרקים
### עונה 1

### עונה 2

## שירים
בסדרה נכללים שירים אשר נמכרו עוד באלבום *[[היורשים (דיסני)#פסקול|(Descendants (Original TV Movie Soundtrack]]* שיצא ב-31 ביולי 2015. גם באלבום *[[היורשים 2#פסקול|(Descendants 2 (Original TV Movie Soundtrack]]* נכללו עוד 3 שירים, האלבום ייצא ב-21 ביולי 2017.

## פרסים ומועמדויות

## קישורים חיצוניים
* 

## הערות שוליים

קטגוריה:ערוץ דיסני: תוכניות וסדרות
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2015
נארול

**נארול** (בפולנית: **Narol**; ביידיש: **נראל**) היא עיירה במחוז לובאצ'וב שבפרובינציית פודקרפצקיה בפולין, בה התקיימה עד השואה קהילה יהודית גדולה.

## תולדות היישוב
נארול נוסדה בסוף המאה ה-16 כיישוב פרטי בבעלות אצולה, ובשנות ה-90 של אותה מאה הוענקו לה זכויות עיר, ונקבעו בה ימי שוק וירידים. באמצע המאה ה-17 הוחרבה העיירה בידי גייסותיו של חמלניצקי, ונטבחו בה אלפי תושבים, ובהם יהודים רבים. בשנת 1672 הביס המצביא הפולני יאן סובייסקי את הטטרים שפלשו לאזור העיירה.

בשנות ה-20 של המאה ה-19 הוקם בעיירה ארמון מפואר, ובתקופה זו נודעה העיירה בייצור רעפים. בחלוקת פולין בסוף המאה ה-18 נכללה העיירה בתחום גליציה האוסטרית. הארמון שבעיירה נשרף בידי האוסטרים בשנת 1863, במהלך דיכוי מרד ינואר.

## יהודי נארול
התיעוד הראשון לישיבת יהודים בעיירה הוא משנת 1613, אולם במהלך פרעות ת"ח ות"ט באה כליה על הקהילה היהודית בעיירה, לאחר שכ-10,000 היהודים שישבו בה, רובם הגדול פליטים, נטבחו בידי הקוזקים, תוך שריפת חלקם בבית הכנסת המקומי.

במהלך המאה ה-18 שוקמה במעט הקהילה היהודית בעיירה, וצביונה עד ראשית המאה ה-20 היה חסידי.

את החסידות בעיירה הקים רבי יעקב ריינמן מנארול (נפטר בד' תמוז ה'תקע"ד, 22 ביוני 1814) היה רב גליציאני מבני הדור הרביעי של תנועת החסידות. רבן של רדיחוב, קוזובה, הולושיץ, ונארול. תלמידם של רבי שלמה מלוצק והחוזה מלובלין. בנו רבי אברהם כיהן אחריו בנארול.

בשנת 1904 הופצה עלילת דם נגד יהודי העיירה, ובשנת 1907 נרצחה משפחה יהודית בסביבת העיירה. באפריל 1918 נערך פוגרום ביהודי העיירה בידי איכרי הסביבה. בין מלחמות העולם נמנו בעיירה 734 יהודים, מתוך 1,817 תושבים, והתקיימה בה פעילות ציונית.

ב-9 בספטמבר 1939 נכבשה העיירה בידי הגרמנים, ואלו החלו בביצוע מעשי שוד ורצח אקראיים בקרב יהודיה. בהמשך, הוטל על יהודי העיירה סכום כופר גבוה, והם נצטוו לבצע עבודות כפייה. עד סוף חודש ספטמבר גורשו כל יהודי העיירה לעבר תחום הכיבוש הסובייטי הסמוך, ורובם הגיעו לראווה רוסקה. משם הוגלו חלק מהיהודים לעומק ברית המועצות, וכך ניצלו כ-100 מהם.

### אישים ותנועות
* חסידות נארול והרב חיים מאיר יחיאל שפירא (ריינמאן) 
* הרב משה ירמיה הכהן מכונה נארול על שם רבנותו בעיר עד גזירות ת"ח ות"ט באחרית ימיו, אז נמלט לעיר מץ בצרפת ומונה לאב בית דין. 

## קישורים חיצוניים

* 
* נארול באתר מרכז מורשת יהדות פולין
* 
* 

קטגוריה:פודקרפצקיה: יישובים
קטגוריה:גליציה
קטגוריה:שואת יהודי פולין: קהילות
קטגוריה:פודקרפצקיה: עיירות יהודיות
יאניק גרהארדט

**יאניק גרהארדט** (בגרמנית: **Yannick Gerhardt**, נולד ב-13 במרץ 1994 בוורסלן שבגרמניה) הוא כדורגלן גרמני המשחק בעמדת הקשר בוולפסבורג מהבונדסליגה.

## קריירת מועדונים
גרהארדט גדל במועדוני הנוער של קרויצאו ופ.צ. קלן. בעונת 2012/13 החל גרהארדט לשחק בקבוצת המילואים של פ.צ. קלן, וכבר אז נחשב ככישרון גדול, דבר שהתבטא בזכייתו של גרהארדט במדליית כסף במסגרת פרס מדליית פריץ ואלטר לכישרונות צעירים. בעונת 2013/14 ערך את הופעת הבכורה המקצוענית שלו במדי הקבוצה הבכירה של פ.צ. קלן, במשחק הבונדסליגה השנייה מול דינמו דרזדן. גרהארדט היה שותף מלא להעפלתה של קלן לבונדסליגה מהמקום הראשון, עם סיום עונת בכורתו 2013/14. בעונת 2014/15 סיים גרהארדט עם קלן במקום ה-12 בבונדסליגה, כאשר ערך 16 הופעות. בעונת 2015/16 הפך גרהארדט לשחקן הרכב קבוע בקלן, וסיים עם הקבוצה במקום התשיעי בבונדסליגה, כשהוא משתף פעולה בקישור עם מרסל ריסה, מתיאס להמן, לאונרדו ביטנקורט וקווין פוגט.

ב-27 במאי 2016 חתם גרהארדט בוולפסבורג מהבונדסליגה, שם הוא משתף פעולה בקישור עם דניאל קליגיורי, מקסימיליאן ארנולד, יוליאן דראקסלר, לואיז גוסטבו ויאקוב בלשצ'יקובסקי. את הופעת הבכורה בקבוצה במסגרת הבונדסליגה ערך גרהארדט במחזור הראשון של עונת 2016/17, בניצחון 0–2 על אאוגסבורג.

## קריירה בינלאומית
בנובמבר 2016 נבחר גרהארדט על ידי מאמן נבחרת גרמניה יואכים לב לאייש את הסגל הגרמני למשחק מוקדמות מונדיאל 2018 מול נבחרת סן מרינו ולמשחק הידידות מול נבחרת איטליה. גרהארדט לא שותף מול סן מרינו, אך פתח בהרכב ורשם הופעת בכורה במדים הלאומיים במשחק מול נבחרת איטליה, שהסתיים בתיקו 0-0.

## תארים
;פ.צ. קלן:
* אליפות הבונדסליגה השנייה: 2013/14

## קישורים חיצוניים

קטגוריה:קשרי כדורגל גרמנים
קטגוריה:כדורגלני פ.צ. קלן
קטגוריה:כדורגלני וולפסבורג
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:גרמנים שנולדו ב-1994
פיקוד המזרח (הודו)

**פיקוד המזרח** (בהינדית: **पूर्वी कमान ইস্টার্ন কমান্ড**) הוא אחד משבעת הפיקודים המבצעיים של צבא הודו. בסיס הפיקוד נמצא בקולקטה, ומפקדו הנוכחי הוא לוטננט גנרל .

## היסטוריה
ב-1 באפריל 1895, הוקם צבא הודו הבריטית. המבנה הראשוני של הצבא הורכב מארבעה "פיקודים" כל אחד מהם תחת קצין המחזיק בדרגת לוטננט גנרל. ארבעת הפיקודים הראשונים היו: פיקוד בומביי, פיקוד מדראס, פיקוד בנגל, ופיקוד פונג'אב. בשנת 1908 פורקו הפיקודים והוחלפו בשתי ארמיות: ארמיית הצפון וארמיית הדרום. בשנת 1920 הוחלט לחזור להסדר הקודם ובמקום הארמיות הוקמו שוב ארבעה פיקודים פיקוד הדרום, פיקוד הצפון, פיקוד המזרח ופיקוד המערב.

החלוקה המשיכה גם לאחר עצמאות הודו והקמת צבא הודו. הבסיס הראשון של פיקוד המזרח היה בלאקנאו. הפיקוד הועבר לקולקטה במהלך מלחמת הודו–סין. הפיקוד התבלט במהלך מלחמת הודו–פקיסטן השלישית (1971). בתקופה זו כיהן הגנרל היהודי ג'ייקוב פרג' רפאל ג'ייקוב כראש המטה של הפיקוד. אז ניצחו כוחות פיקוד המזרח ההודיים את צבא פקיסטן והביאו לקריסתו.

## מפקדים
מפקדי הפיקוד לפני עצמאות הודו, היו כולם בריטים. להלן רשימה:
* גנרל הבלוק הודסון (נובמבר 1920 – פברואר 1924)
* גנרל ג'ורג' בארו (פברואר 1924 – אפריל 1928)
* גנרל ג'ון שאה (אפריל 1928 – אפריל 1932)
* גנרל נורמן מקמילן (אפריל 1932 – אפריל 1936)
* גנרל דגלאס באריד (אפריל 1936 – אפריל 1940)
* לוטננט גנרל צ'ארלס ברואד (אפריל 1940 – יולי 1942)
* לוטננט גנרל נואל אירווין (יולי 1942 – מאי 1943)
* גנרל ג'ורג' ג'יפרד (מאי 1943 – אוקטובר 1943)
* גנרל מוזלי מיאנה (אוקטובר 1943 – דצמבר 1944)
* גנרל ריצ'רד אוקונור (דצמבר 1944 – אוקטובר 1945)
* לוטננט גנרל ארתור סמית (אוקטובר 1945 – ינואר 1946)
* לוטננט גנרל פרנסיס טוקר (ינואר 1946 – 1947)

## הערות שוליים

קטגוריה:הודו: צבא וביטחון
סיילנטו

**ריצ'רד למאר הוק **(באנגלית: **Richard Lamar Hawk**; נולד ב-22 בינואר 1998), מוכר יותר בשם הבמה שלו, **סיילנטו**, הוא ראפר אמריקאי. הוא ידוע בעיקר על שירו, "(Watch Me (Whip/Nae Nae", שהגיע למקום השלישי במצעד בילבורד הוט 100.הוא במקור מסטון מאונטיין שבג'ורג'יה, פרוור של העיר אטלנטה.

## קריירה
סינגל הבכורה של סיילנטו "(Watch Me (Whip/Nae Nae", שהופק על ידי Bolo Da Producer, פורסם בעמוד הYouTube שלו ב-25 ביוני 2015. תוך שבוע, לסיגנל היו כ-2.5 מיליון צפיות. נכון לאוגוסט 2023 הגיע השיר ל-1.9 מיליארד צפיות באתר יוטיוב. במאי 2015, סיילנטו חתם לקפיטול רקורדס, שהוציאו את השיר כסינגל יחד עם וידאו קליפ. השיר הגיע למקום ה-3 במצעד בילבורד הוט 100. ביוני 2015, סיילנטו הופיע בטקס פרסי ה-BET, לצד צוות השחקנים של סדרת הטלוויזיה, שחור-כזה.

ב-3 באוגוסט 2018, סיילנטו הוציא את האלבום הראשון שלו, "Fresh Outta High School", שתוכנן במקור לצאת ב-25 במאי. לאחר מכן הוא הוציא את החלק השני של האלבום ב-29 בנובמבר 2018.

בחודש אוגוסט 2021, סיילנטו הואשם ברצח בן דודו.

## דיסקוגרפיה
### אלבומים

### סינגלים

### כאמן אורח


#### סינגלים שיווקיים

### Guest appearances

## פרסים ומועמדויות

## קישורים חיצוניים
* 

* 
* 

## הערות שוליים

קטגוריה:זמרים אמריקאים
קטגוריה:אמריקאים שנולדו ב-1998
גואטה

**גואטה** הוא שם משפחה יהודי-ספרדי. מקור השם הוא העיירה הואטה (Huete) שבקסטיליה, שבה הייתה קהילה יהודית משגשגת במאה ה-13.

## הערות שוליים

קטגוריה:שמות משפחה ביהדות ספרד ופורטוגל
פה דה טרואה

ממוזער|אלזה ויל, פייר ולדימירוב ואליזבטה גרדט ב-Paquita pas de trois, סנקט פטרבורג, 1909
בבלט, **פָּה דֶה טְרוּאָה** (בצרפתית: **Pas de trois** – צעד [ריקוד] לשלושה) הוא ריקוד המיועד לשלושה רקדנים.

### חלקי הפה דה טרואה
הפה דה טרואה מורכב בדרך כלל מחמישה חלקים:
# Entrée (הקדמה) - כניסת הרקדנים לבמה וריקוד פתיחה משותף.
# וריאציה ראשונה - קטע סולו לרקדן הראשון.
# וריאציה שנייה - קטע סולו לרקדן השני.
# וריאציה שלישית - קטע סולו לרקדן השלישי.
# Coda (חתימה) - החלק החותם של המערך, מבוצע על ידי שלושת הרקדנים. בדרך כלל מורכב מלחן במקצב מהיר ובעל אופי מרהיב ווירטואוזי.

### מריוס פטיפה
רוב ריקודי הפה דה טרואה ברפרטואר הבלט הקלאסי הם חלקים מיצירות של הכוריאוגרף הגדול מריוס פטיפה. אף שפטיפה יצר פה דה טרואה רבים במהלך הקריירה שלו ברוסיה, קרוב ל-150 יצירות, רק שלושה מהם נשמרו:
* Pas de trois des Odalisques מהבלט המפורסם שהקים לתחייה "Le Corsaire" (לחן: אדולף אדם וצ'זרה פוני, ריקוד לשלוש רקדניות).
* Paquita Pas de trois מהבלט שחידש בשנת 1881 "Paquita" (לחן: לודוויג מינקוס ואדוארד דלדווז, ריקוד לשתי רקדניות ורקדן).
* הפה דה טרואה לגרסה שלו לאגם הברבורים משנת 1895 (לחן: פיוטר איליץ' צ'ייקובסקי, ריקוד לשתי רקדניות ורקדן).

בדרך כלל, בחלק ה-Entrée ביצירותיו של פטיפה, הרקדן שיופיע בווריאציה הראשונה ירקוד רק בכשלושה רבעים מהפתיח, לטובת מנוחה והכנה לסולו שלפניו.

## ראו גם
* פה דה דה

## קישורים חיצוניים

קטגוריה:בלט
איבר פוסום

**איבר פוסום** (בנורווגית: **Iver Fossum**; נולד ב-15 ביולי 1996 בדראמן שבנורווגיה) הוא כדורגלן נורווגי המשחק בעמדת הקשר בקבוצת רוזנבורג ובנבחרת נורווגיה.

## קריירת מועדונים
### סטרומסגודסט
פוסום נולד בדראמן שבנורווגיה. הוא גדל במחלקת הנוער של סטרומסגודסט, קבוצת הכדורגל המקומית. ב-28 באפריל 2013 ערך את הופעת הבכורה שלו בקבוצה, כשעלה כמחליף בדקה ה-71 בניצחון הליגה 2-1 על מולדה. עונת  בליגת העל הנורווגית הייתה עונת הפריצה של פוסום, בה פילס את דרכו להרכב הראשון ופתח בהרכב ב-26 משחקים מתוך 30. ב-4 במאי 2014 הבקיע את שער הבכורה שלו בניצחון 2-0 נגד בודה/גלימט במחזור השביעי בליגה. בעונת  היה המבקיע המצטיין של קבוצתו, שסיימה במקום השני בליגה, כשהבקיע 10 שערים ב-30 הופעות.

### הנובר 96
ב-23 בדצמבר 2015 חתם פוסום על חוזה ל-4 וחצי שנים בהנובר 96, בעסקה ששווייה 20 מיליון כתר נורווגי.

### דנמרק
בקיץ 2019, לאחר שירד ליגה עם הנובר 96, חתם פוסום באולבורג בולדספילקלאב מליגת העל הדנית.

ביולי 2023 חתם במיטיולן.

## תארים
### כשחקן
#### סטרומסגודסט
* אליפות נורווגיה (1): 2013

## קישורים חיצוניים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני סטרומסגודסט
קטגוריה:כדורגלני הנובר 96
קטגוריה:כדורגלני אולבורג
קטגוריה:כדורגלני מיטיולן
קטגוריה:כדורגלני קורטרייק
קטגוריה:כדורגלני רוזנבורג
קטגוריה:כדורגלני נבחרת נורווגיה
קטגוריה:נורווגים שנולדו ב-1996
אפרסק מלבה

**אפרסק מֶלבָּה** הוא מנת קינוח ידועה המכילה אפרסקים, גלידת וניל ומחית פטל. המנה נוצרה בשנת 1892 או 1893 על ידי השף הצרפתי אוגוסט אסקופייה במלון סבוי בלונדון לכבודה של זמרת הסופרן האוסטרלית נלי מלבה, ונקראה על שמה.
## היסטוריה
בשנת 1892 הופיעה מלבה בהפקת האופרה לוהנגרין מאת ריכרד וגנר בקובנט גארדן. הדוכס מאורלאן ערך ארוחת ערב ערב לכבודה במלון סבוי. לכבוד האירוע יצר אסקופייה את הקינוח החדש והציג אותו על גבי פסל קרח של ברבור, המופיע במסגרת האופרה. האפרסקים הונחו בקערה בין כנפי הברבור על מצע של גלידת וניל וקושטו בצמר גפן מתוק.

בשנת 1900 יצר אסקופייה גרסה חדשה של הקינוח לכבוד פתיחתו של מלון קרלטון בלונדון, שבו הוא שימש שף ראשי. הוא הוציא מהמנה את פסל הברבור וקישט את האפרסקים במחית פטל.

גרסאות אחרות של המנה מכילות אגסים, משמשים או תותים במקום אפרסקים ו/או רוטב פטל או ג'לי בטעם דומדמניות במקום מחית הפטל.

## קישורים חיצוניים

* כתבה על ההיסטוריה של המנה, באתר PBS

קטגוריה:ערכים שבהם תבנית בריטניקה אינה מתאימה
קטגוריה:קינוחים
קטגוריה:מאכלים הקרויים על שם אישים
אליהו אלן לוין

**אליהו אלן לוין** (באנגלית: **Allen Levine**; 1932 – 24 בינואר 2016) היה רב רפורמי קנדי-ישראלי, מחלוצי המאבק לשוויון זכויות לשחורים בארצות הברית וממייסדי קיבוץ יהל.

## קורות חייו
אליהו אלן לוין נולד במונטריאול שבקנדה. ב-1956, במהלך ביקור בישראל, הכיר את סוזן מארש, נערה יהודייה שעלתה ממרוקו עם משפחתה. השניים התחתנו וקבעו את ביתם בארצות הברית. לוין הוסמך לרבנות מטעם היהדות הרפורמית וכיהן כמנהיג הקהילה היהודית ברדפורד ולאחר מכן בקהילת רוצ'סטר שבניו יורק. ב-1961 החל להשתתף במאבק כנגד אפליה גזעית, מאבק שהחל לצבור תאוצה באותן שנים. נכלל ברשימה של 400 המנהיגים שלחמו למען זכויות האזרח בארצות הברית.

בשנת 1971 עלה לישראל ופעל להקמתו של קיבוץ יהל, הקיבוץ הרפורמי הראשון בישראל, שהוקם ב-1976. בהקמת קיבוץ יהל שיתף פעולה עם הרב חיים סקירבל ועם איש החינוך גדעון אלעד.

## קישורים חיצוניים
* 
* 

קטגוריה:רבנים רפורמים
קטגוריה:רבנים ישראלים
קטגוריה:מייסדי קיבוצים
קטגוריה:עולים בשנות ה-1970
קטגוריה:ישראלים ילידי קנדה
קטגוריה:ישראלים שנולדו ב-1932
קטגוריה:ישראלים שנפטרו ב-2016
קווין דויל (שחקן)

**קווין דויל** (באנגלית: **Kevin Doyle**; נולד ב-10 באפריל 1960) הוא שחקן אנגלי.

## ביוגרפיה
דויל נולד בוונסברי שבלינקולנשייר. הוא מוכר מהופעותיו בסדרת הטלוויזיה "האגמים" בתפקיד ג'ון פאר, באופרת הסבון "קורוניישן סטריט", ובסדרת הדרמה "The Crimson Field". בסדרת הדרמה התקופתית "אחוזת דאונטון" שיחק דויל בתפקיד ג'וזף מולזלי, אחד המשרתים של הרוזן מגרנת'הם.

דויל הרבה להופיע בתיאטרון בהפקות רבות, בהן עשר מחזות עם הלהקה השייקספירית המלכותית.

## תפקידים בתיאטרון

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1960
מכון ירושלים לדיינות

**מכון ירושלים לדיינות** הוא ארגון המאגד מספר פעילויות ומוסדות ביניהן כולל אברכים "אוהל יוסף", בית דין לממונות "נתיבות חיים" בהכוונת הרב נפתלי נוסבוים, "בית הוראה" עבור המעוניינים להיוועץ בעניינים הלכתיים, תפעול אתר "דין", מכון מחקר תורני, ועוד. בראש המכון עומדים הרב יוסף פליישמן, אב בית דין "נתיבות חיים", והרב אשר פלג, המכהן גם כדיין.

כולל האברכים ממוקם צמוד לבית הדין, על מנת להכשיר את האברכים הלומדים בו להוראה, כחלק מפעילות זו, אברכים מהכולל משתתפים בחלק מהדיונים כשימוש והנחשבים שביניהם אף יושבים כדיינים בהרכבים השונים.

משרדי המכון נמצאים בירושלים אך למכון שלוחות נוספות כמו הכולל לדיינות שבקריית יערים.

המכון גם מוציא לאור ספרי הלכה, מהמפורסמים שבהם היא סדרת הספרים "עומקא דדינא". וכן עלון בשם "עלון המשפט" שבו נידונים נושאים שונים בחושן משפט.

## אתר דין

באתר "דין", רבני האתר מספקים מענה הלכתי לכל דורש, במגוון שפות, בכל תחומי ההלכה: דיני ממונות, הלכות אישות, כשרות המזון, שמירת שבת, שימוש במכשירים ואביזרים טכנולוגיים ועוד. השאלות ממוינות לפי נושאים, ונשלחות לרבנים המומחים בתחומן. כאשר נשלחות למערכת האתר שאלות מורכבות ביותר הדורשות מאמץ מחקרי מרוכז, רבני האתר נועצים בפוסקים חשובים ומדענים רלוונטיים, ומפרסמים את התשובות עם ריכוז של עיון הלכתי, ועם הפניות למקורות השונים, עבור ציבור הקוראים.

השאלות והתשובות נאספות באתר, וכך נרקם מאגר הלכתי, המכיל עשרות אלפי תשובות הלכתיות. 

בנוסף האתר מכיל מאגר פרסומי מאמרים הלכתיים מקיפים בנושאי אקטואליה שונים. 

באתר ניתן להוריד קבצים של חוזים והסכמים שונים שנערכו כדי להתאימם לכללי ההלכה היהודית (עם הקפדה מדוקדקת על דיני ריבית וכיוצא באלו). בין המסמכים ניתן למצוא: שטר היתר עסקה, צוואה הלכתית וצוואה של שני שותפים לחלוקה מחיים, הסכם שכירות, הסכם שותפות תיווך ושטר הלוואה עם ערב קבלן.

## הערות שוליים

קטגוריה:אתרי יהדות ישראליים
קטגוריה:אתרי אינטרנט חרדיים
ירושלים לדיינות
ירושלים לדיינות
Car Radio

**Car Radio** הוא סינגל מסוגת הרוק האלקטרוני, שנכתב על ידי חברי הלהקה האמריקאית Twenty One Pilots. השיר הופיע בפעם הראשונה באלבום השני שלה, *Regional at Best*, ולאחר מכן הקליטה אותו מחדש. ההקלטה המחודשת הופיעה באלבומה השלישי *[[Vessel]]*. השיר קיבל את תואר הפלטינה הכפולה בארצות הברית על ידי ה-RIAA.

ההבדל בין שתי הגרסאות של השיר הוא בהקלטה הקולית שלו והצלילים השונים.

## רשימת השמעה
### [[הורדה דיגיטלית]]

## מיקומי שיא
### מצעדים שבועיים

### מצעדי סוף שנה

## היסטורית הוצאות

## קישורים חיצוניים

* 
* המילים לשיר באתר MetroLyrics

## הערות שוליים

קטגוריה:שירי Twenty One Pilots
אוואנדו

**אוֹוַנְדוֹ** (בצרפתית: **Owando**) היא עיר במרכז הרפובליקה של קונגו, המשמשת בירת מחוז קובט.

באוואנדו כ-20,000 תושבים והיא ממוקמת על הגדה הדרומית של נהר מאמבילי (Mambili).

העיר נמצאת 425 ק"מ מצפון לבירה ברזוויל.

## קישורים חיצוניים

קטגוריה:הרפובליקה של קונגו: ערים
קטגוריה:יישובים שהוקמו ב-1903
הרברט ארהרדט

**הרברט ארהרדט** (בגרמנית: **Herbert Erhardt**; 6 ביולי 1930 – 3 ביולי 2010 בפירט שבגרמניה) היה כדורגלן גרמני ששיחק בגרויטר פירט, בבאיירן מינכן ובנבחרת גרמניה המערבית בעמדת הבלם.

## קריירת מועדונים
ארהרדט העביר את רוב הקריירה שלו במועדון הבווארי גרויטר פירט, והעביר במועדון 14 שנים, לפני הקמת הבונדסליגה. בשנת 1962 חתם ארהרדט בבאיירן מינכן, שם שיחק שנתיים עד לפרישתו בשנת 1964. ארהרדט שיחק בכל עמדות ההגנה ובקישור האחורי, והצטיין בכולן.

## קריירה בינלאומית
לארהרדט 50 הופעות במדי נבחרת גרמניה המערבית, בהן הבקיע שער אחד. ארהרדט ייצג את גרמניה המערבית בשלושה מונדיאלים. במונדיאל 1954 היה חלק מהסגל של גרמניה המערבית שזכה בטורניר לאחר ניצחון 2–3 במשחק הגמר על נבחרת הונגריה, אך לא שיחק כלל במונדיאל זה. מאמנו ספ הרברגר תכנן להפתיע ולהשתמש בו במשחק הגמר במקום ורנר קולמאייר, אך זנח את הרעיון ונשאר עם הרכב זהה להרכב שפתח בחצי הגמר מול נבחרת אוסטריה. במונדיאל 1958 הפך ארהרדט לשחקן משמעותי הרבה יותר, אך ספג תשעה שערים במצטבר בחצי הגמר בהפסד 1–3 לנבחרת שוודיה ובמשחק על המקום השלישי בהפסד 3–6 לנבחרת צרפת. במונדיאל 1962 ארהרדט שוב היה בסגל של גרמניה המערבית, אך הנבחרת הודחה ברבע הגמר מול נבחרת יוגוסלביה לאחר הפסד 0–1. לאחר מונדיאל 1962, ארהרדט לא שיחק עוד בנבחרת. בין השנים 1959 ל-1962 שימש ארהרדט כקפטן הנבחרת, תפקיד בו החליף את הלמוט ראן. לאחר פרישתו של ארהרדט מהנבחרת, מונה במקומו האנס שפר לקפטן.

## קריירת אימון
לאחר פרישתו עסק ארהרדט באימון כדורגל, ואימן בעיקר בקבוצות חובבים, והיו לו גם שתי תקופות קצרות בהן אימן את אאוגסבורג.

## קישורים חיצוניים

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני גרויטר פירט
קטגוריה:כדורגלני באיירן מינכן
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:כדורגלני מונדיאל 1962
קטגוריה:מאמני כדורגל גרמנים
קטגוריה:מאמני אאוגסבורג
קטגוריה:גרמנים שנולדו ב-1930
קטגוריה:גרמנים שנפטרו ב-2010
אטיין דמרטו

**אטיין דמרטו** (בצרפתית: **Étienne Desmarteau**; 4 בפברואר 1873 - 29 באוקטובר 1905) היה אתלט קנדי, אלוף זריקת משקולות באולימפיאדת סנט לואיס (1904).

## חייו
דמרטו נולד בבוצ'רוויל, קוויבק, והיה חבר מועדון האתלטיקה במונטריאול, והיה אחד המתמודדים המובילים בזריקת משקולות במשקל של 25.4 קילוגרם (56 ליברות), שכיום כבר אינה ספורט אולימפי. ב-1902 הוא הביס את ג'ון פלנגן, שובר שיא העולם, וזכה באליפות הAAU האמריקאית.

כדי להתחרות באולימפיאדה, דמרטו, שהיה שוטר במשטרת מונטריאול, נאלץ לבקש אישור היעדרות מעבודה על מנת שיוכל לטוס לסנט לואיס, אך הממונה עליו סירב לאשר לו. למרות זאת הוא החליט לטוס, דבר שגרם לפיטוריו. באולימפיאדה זריקתו הראשונה הייתה למרחק של 10.46 מטרים (34 רגל ו-4 אינצ'ים), רגל יותר מפלנגן שזרק (רק) 10.16 מטר.

דמרטו זכה לקבלת פנים של גיבור כשחזר למונטריאול כמנצח, והוחזר לתפקידו כשוטר. שנה לאחר מכן הוא מת, ככל הנראה כתוצאה מטיפואיד.

מחוז עירוני (district), פארק וזירת ספורט במונטריאול נקראו על שמו. מרכז אטיין דמרטו שימש למשחקי כדורסל באולימפיאדת מונטריאול (1976). המחוז העירוני דה-אטיין דמרטו הוא חלק מרובע הרוזמונט-לה פטיט-פטרי .

יש הטוענים כי ניצחונו של דמרטו הוא האליפות האולימפית הראשונה בה ניצח קנדי. אולם האלוף ג'ורג' אורטון מאולימפיאדת פריז (1900), שאמנם רץ עבור אוניברסיטה אמריקאית, היה גם הוא קנדי.

## קישורים חיצוניים

## הערות שוליים

קטגוריה:אלופים אולימפיים מקנדה
קטגוריה:אתלטים באולימפיאדת סנט לואיס (1904)
קטגוריה:אתלטים אולימפיים קנדים
קטגוריה:ילידי 1873
קטגוריה:נפטרים ב-1905
אלכסיי (לוליק) זיידלין

**אלכסיי (לוליק) זיידלין** (נולד ב-1 באוגוסט 1986) הוא ספורטאי ישראלי בתחום הרמת כוח ופיתוח גוף.

כיום מרצה בבתי ספר להכשרת מאמני כושר. כמו כן, מעביר סדנאות מעשיות וליווי מתאמנים במסלולי חיטוב ותזונה.

החל משנת 2010 לוליק מאמנה של אריאלה אמיתי, בכירת הפאוורליפטריות בישראל, אותה הביא להישגים רבים ובולטים בהם אליפויות עולם ואירופה ושיאי עולם.

## ביוגרפיה
לוליק נולד, גדל והתחנך באוקראינה, עלה לישראל בגיל 9. למד בישיבה תיכונית בישיבת נחלים. כבר בגיל צעיר החל להתאמן בחדר הכושר ולהתמקד בענפי בכוח וכבר בגיל 17 השתתף לראשונה בתחרות הרמות כוח (פאוור ליפטינג) וזכה במקום שלישי באליפות בינלאומית בגרמניה.

לאחר מכן השתתף בתחרויות נוספות בענפי הכוח, כגון "סטרונגמן" ומשיכת משאיות, והשתתף בתוכניות טלוויזיה כגון "בלתי נתפס" ו"הראשון בבידור".

## תארים ותחרויות
### תארים ותחרויות בישראל, שיא ישראל
* 2006- אליפות ישראל WPC מקום 2 אבסולוטי
* 2006- GPC אליפות ישראל OPEN מקום 1
* 2009- אליפות ישראל בלחיצת מקום 1
* 2009- אליפות ישראל בדדליפט מקום 1
* 2010- WPC אליפות ישראל מקום 1
* 2010- WPC גביע ישראל מקום 1

### תארים ותחרויות בחו"ל
* 2005- BMS CUP CHAMPIONSHIP מקום 3
* 2009- WORLD CHAMPIONSHIP FRANCE מקום 1
* 2010- צ'כיה WORLD CHAMPIONSHIP מקום 1
* 2010- צ'כיה WORLD CHAMPIONSHIP קרב שלוש בפאוורליפטינג ולחיצת חזה- מקום 1
* 2011- GPC EUROPEAN CHAMPIONSHIP HUNGARY מקום 1
* 2011- GPC EUROPEAN CHAMPIONSHIP HUNGARY מקום 1 overall אבסולוטי
* 2011- לטביה, ריגה WORLD CHAMPIONSHIP פאוורליפטינג מקום 2
* 2013- EUROPEAN CHAMPIONSHIP SERBIA OPEN מקום 3

### פיתוח גוף
* 2011- אליפות ישראל IFBB, מר ישראל, מקום 1 במשקל כבד
* 2013- אליפות ישראל מקום 1 ואלוף האלופים
* 2013- UNIVERSE מקום 2 מר יוניברס
* 2015- תחרות מר ישראל מקום 2
* 2015- UNIVERSE מקום 3 מר יוניברס

## קישורים חיצוניים

* אנד דה ווינר איז : אלכסיי (לוליק) זיידלין, אתר - Gossipbuilder

## הערות שוליים

קטגוריה:ישראלים ילידי ברית המועצות
קטגוריה:מפתחי גוף ישראלים
קטגוריה:מרימי משקולות ישראלים
קטגוריה:בוגרי ישיבת נחלים
קטגוריה:ישראלים שנולדו ב-1986
ארגון הצופים הערביים

**ארגון הצופים הערביים (צופי השלום)**, נוסד בשנת 1956 בשם "**ארגון הצופים המוסלמים בישראל**". חברים בו היום 23 שבטים, רובם מהגליל, לצד אזור ירושלים, המרכז והמשולש. הארגון כפוף להתאחדות הצופים והצופות בישראל לארגון הצופים העולמי ולאגודת המדריכות והצופות העולמית.

## ערכי הארגון
הארגון פועל לקידום ערכים חינוכיים וקהילתיים בקרב ילדים, בני נוער וצעירים מהחברה הערבית. הארגון שם דגש על העצמת בני נוער, עידוד מעורבות קהילתית, וחיזוק ערך ההתנדבות. לצד קידום ערכי הדמוקרטיה, קבלת האחר וסובלנות, מעודד הארגון מימוש עצמי וחיזוק האישיות של הנוער המתבגר, במטרה להעניק להם כלים להתמודדות עם אתגרי החיים. במסגרת הפעילות נאמנים חברי הארגון לערכי שוויון, סולידריות, חיים משותפים, וטיפוח מנהיגות צעירה. פעילות הארגון כוללת יוזמות חינוכיות וחברתיות, התנדבות, קורסי הכשרה, מסעות ופעילויות רב-תרבותיות בשיתוף גורמים מקומיים ובינלאומיים.

## פעילות הארגון
כמו כל ארגון צופים בישראל, מתקיימות פעילויות בשבטי צופים פעמיים בשבוע, כאשר חברי השכבה הבוגרת בגילאי 16 ומעלה מדריכים את חניכי השכבות הצעירות. בכל שבט מתקיימים קורסי הכשרה והדרכה לבעלי תפקידים ולמד"צים, התנדבות בחברה, צעדות בחגים, מסעות וטיולים. בנוסף לכך מתקיימים ימי עיון, סמינרים ועוד אירועים כלל ארגוניים.

הארגון לוקח חלק בפעילות התאחדות הצופים והצופות בישראל וביניהם קורס תג היער וקורס תג הצופיות.

## חלוקה לשכבות גיל
* גילאי 5–8: שכבת ניצנים
* גילאי 9–12: שכבת עופרים
* גילאי 13–15: שכבה צעירה (שכב"צ)
* גילאי 16 ומעלה: שכבה בוגרת (שכב"ג)

## שייכות לארגון העולמי
כחלק מהיותו שייך להתאחדות הצופים והצופות בישראל, הארגון שייך למעשה לאזור צופי אירופה. למרות זאת, בזכות האחוז הגבוה של חניכי צופים מוסלמים הנמצאים בארגון, ישנם קשרים רבים לאזור צופי מדינות ערב ומדי פעם חניכי הארגון מוזמנים לכנסים ולאירועים במדינות ערב, כנציגי מדינת ישראל.

## הערות שוליים

קטגוריה:תנועת הצופים בישראל
קטגוריה:ישראל: ארגוני נוער
לוויין מסחרי

ממוזער|לוויין
**לוויין מסחרי** הוא לוויין שמשמש לצרכים שונים של חברות פרטיות, כגון שידורי טלוויזיה, קווי טלפון (בטלפונים לווייניים)  וצילום. כיום לחברות רבות יש לוויינים מסחריים. לדוגמה, חברת הטלוויזיה yes משתמשת בלוויין מסחרי כדי להראות את שידורי הטלוויזיה שלה ברחבי העולם. הם משייטים בעיקר במסלול הנמוך. 

קטגוריה נוספת של לוויין מסחרי היא לוויין שנרכש על ידי אדם פרטי אך מתבצעים בו שימושים מסחריים. בנוסף, הוא משמש למטרות תקשורת - כלומר, העברת אותות בין שתי נקודות על פני כדור הארץ. לוויין כזה מתפקד אפוא בדרך כלל כתחנת ממסר בחלל. בשמשו כתחנת ממסר, תפקידו לקלוט אותות שמשודרים אליו מנקודה אחת (או מספר נקודות) על פני כדור הארץ, ולשדר אותם בחזרה אל כדור הארץ, תוך כיסוי שטח מרוחק או גדול יותר, למוקדי קליטה שונים.

קטגוריה:לוויינים אזרחיים
Brothers in Arms: Hell's Highway

**Brothers in Arms: Hell's Highway** הוא משחק ירי בגוף ראשון שפותח על ידי Gearbox Software והופץ על ידי Ubisoft לפלטפורמות ה-Microsoft Windows, Xbox 360 וה-PlayStation 3. הוא מספר על חייל מהדיוויזיה המוטסת ה-101. במשחק זה מופיע שוב דמות שהייתה במשחק קודם בסדרה.

## משחקיות
כאשר במשחק מועברת פקודה, השחקן משתמש בסימני יד בסגנון מלחמת העולם השנייה לחוליה שלו, פעולה זו הייתה גם במשחקים הקודמים במשחקי Brothers in Arms, לשחקן גם יש אפשרות לקחת מחסה מאחורי אובייקטים ולירות בתצוגת גוף שלישי שדבר זה הוא חלק בלתי נפרד מאסטרטגית המשחק.

המשחק כולל דברים חדשים, הכולל מבחר של יחידות מיוחדות חדשות, ישנן קבוצות מקלעים ובזוקות. מערכת חיים חדשה המחליפה את מערכת החיים הנוקשה שנותנת כמות חיים מסוימת לכל משימה שנראתה במשחקי Brothers in Arms הקודמים. עם מערכת זו, מסך השחקן מתחיל להפוך לאדום כאשר השחקן חושף את עצמו מהמחסה וחוזר להיות רגיל כאשר הוא חוזר למחסה, אי לקיחת המחסה תגרום לכך שהשחקן ימות מירי. ה"מיני מאפ" במשחק התחדש והפך ליעיל ומדויק יותר.

אחד מהדברים החדשים שהמשחק כולל הוא דבר הנקרא 'Action Cam'. כאשר השחקן פוגע בירייה מדויקת לראש, מבצע הריגה עם רימון יד או נותן פקודה לירי עם בזוקה על אויב, המשחק יתרכז ברגע ההריגה ותעשה הכל בהילוך איטי ותראה את מוות האויבים.

## שחרור
המשחק שוחרר באופן רשמי לפלטפורמות ה-Xbox 360 וה-PlayStation 3 בתאריך ה-23 בספטמבר 2008 בצפון אמריקה, אך היה בחנויות כבר ב-20 בספטמבר 2008. גרסת ה-PC שוחררה שבועיים לאחר מכן בתאריך ה-7 באוקטובר 2008. המשחק היה זמין בסטים בתאריך ה-8 באוקטובר 2008.

Gearbox Software הודיעו על מהדורה מוגבלת של המשחק שהכילה בובה של דמות המשחק 'Sergeant Matt Baker' יחד עם 13 אביזרים, קופסה אשר מחזיקה את הדמות ואת אביזריו, קומיקס של 32 על המשחק, מפה צבעונית של 'Operation Market Garden', אריזה מיוחדת ועוד 2 דמויות משחק למולטיפלייר.

## ביקורת

Brothers in Arms: Hell's Highway קיבל ביקורות חיוביות, המשחק צבר באתרים GameRankings ו-Metacritic לגרסת ה-PC ציון של 77.25% ו-79/100, לגרסת ה-X360 77.19% ו-76/100 ולגרסת ה-PS3 76.21% ו-76/100.

## קישורים חיצוניים
* 
* המשחק באתר MobyGames 
* 

קטגוריה:Brothers in Arms
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי וידאו משנת 2008
קטגוריה:משחקי פלייסטיישן 3
קטגוריה:משחקי Xbox 360
ברווז מושק

**ברווז מושק** (שם מדעי: *Biziura lobata*) הוא עוף מים ממשפחת הברווזיים המצוי בדרום אוסטרליה. מין זה הוא היחיד בסוגו, לאחר שקרובו ברווז מושק ניו זילנדי (*Biziura delautouri*) נכחד. והוא משויך לתת-משפחת ברווזים זקופי-זנב. הוא קיבל את שמו מהריח שהוא מפיק בעונת הרבייה.

## תיאור
זהו ברווז שאורכו 60–70 ס"מ ומשקלו 2,398 גרם בזכרים ו-1,551 גרם בנקבות. למרות הבדלי הגודל הם די דומים במראם, בעלי פלומה חומה ואפורה המנומרת בלבן, הצוואר מוטה לאחור ועל העורף נוצות זקופות. אלו הברווזים הכי כבדים מהברווזים הנוהגים לצלול, לאחר האדרית שחורת-הכיפה. גופם שקוע מאוד במים והרגליים לא בולטות, אך עוזרות לשחייה. הזנב זקוף ובעל נוצות זקורות בצורת עלה. בעונת הרבייה הזכרים בולטים בעיקר בשק העור שתלוי להם מתחת למקור וצבעו חום. הזכרים מדיפים ריח מושק שהקנה לברווז את שמו.

## אקולוגיה
מין זה מצוי בדרומה של אוסטרליה, במערב אוסטרליה, ויקטוריה ובאי טסמניה. הם חיים באגמים רחבים ועמוקים וביצות, והם יוצאים ליבשה לעיתים נדירות. כמו כן הם מעופפים גרועים ופגיעים ויעופו רק בעת צורך גבוה. הם ישנים בלילות באגמים עם רגל אחת מורמת וראש בתוך הכנפיים.

לעומת המגושמות ביבשה הם דווקא מהירים במים ויודעים לצלול טוב. הם מחפשים מתחת למים טרף קטן כמו חיפושיות מים, לובסטרים של מים מתוקים מסוג Cherax, חלזונות וצדפות ועוד חסרי חוליות, בתוספת עשבי ים ודגים. הם יכולים לצלול עד עומק 6 מ'.

הבוגרים חיים ביחידות בדרך כלל, אך הצעירים מתקבצים יחדיו. הם יכולים להגיע בטבע לגיל 20 שנה. הנקבות מקננות על גדות האגמים בין צמחי המים.

ברווזים אלה אינם בסכנה בטבע. לעיתים נדירות הם נורים בידי ציידים וכן הם מושפעים מעט מהתייבשות ביצות או חדירת מי ים אליהם.

## קישורים חיצוניים

* ברווז המושק באתר יוטיוב

## הערות שוליים

קטגוריה:טקסונים שתוארו בידי ג'ורג' שו
קטגוריה:ברווזים זקופי-זנב
קטגוריה:עופות יחידים בסוגם
קטגוריה:אוסטרליה: עופות
קטגוריה:בעלי חיים שתוארו ב-1796
ברווז עצים אוסטרלי

**ברווז עצים אוסטרלי** או **ברווז הרעמה** (שם מדעי: *Chenonetta jubata*) הוא עוף מים ממשפחת הברווזיים החי רק באוסטרליה, והוא המין היחיד בסוגו, לאחר היכחדות המין ברווז פינץ' מניו זילנד, שניהם מהסוג צ'נונטה. למרות השם הוא איננו קרוב לברווז העצים מאמריקה הצפונית.

## תיאור
ברווז זה מזכיר במראהו אווז קטן, אורכו 45–51 סנטימטרים, והוא בעל נוצות אפורות בהירות על הבטן עם חזה מנוקד בלבן וצוואר וראש כתומים אצל שני הזוויגים. המקור אפור וכפי שהשם המדעי מרמז יש לברווז רעמת נוצות קטנה לאורך העורף והצוואר. הכנפיים חומות ולנקבות פס שחור לאורך העיניים.

ברווז זה מסווג לעיתים בקבוצת ברווזים מצויים או בברווזי צדפות (כמו הטדורנה). קרוב משפחתו הקרוב ביותר הוא ברווז טבעתי מאמריקה הדרומית.

## אקולוגיה
הברווזים נפוצים בכל אוסטרליה וכן בטסמניה. ברווז זה פחות מימי מקרוביו ונראה רועה בין העשבים וכן בחורשים, שדות, ביצות, חופים ואף באזורים עירוניים ובפארקים. לעיתים הוא גם מצוי באגמים עמוקים בחיפוש מזון. הברווז מעופף גרוע ובגובה נמוך, וכשהוא מפוחד הוא בורח לבין העצים. בטיסה ישירה הוא יותר מהיר וכמה אוכלוסיות נודדות ככה בשיא הקיץ. מזונו מורכב מעשבים, גרגירים, זרעים, עשבי תיבול וגם מחרקים. הם לא נכנסים למים עמוקים לעיתים קרובות ומעדיפים לאכול ביבשה או במים רדודים.

כמו ששמו מרמז הוא מקנן בעצים והנקבה מטילה 9–11 ביצים. הזכרים נשארים עם הנקבות לטפל בצאצאים.

## גלריה

תמונה:Maned Duck (Chenonetta jubata) female - Flickr - Lip Kee.jpg
תמונה:Chenonetta jubata -Canberra, Australia -female-8.jpg
תמונה:Chenonetta jubata female.jpg
תמונה:Chenonetta jubata (12172030553).jpg
תמונה:Female Wood Duck jun08.jpg
תמונה:Maned Duck RWD14.jpg
תמונה:Chenonetta jubata female 2.jpg
תמונה:AustralianWoodDuck.JPG
תמונה:Australian Wood Duck male female.jpg
תמונה:Australian wood duck - male.jpg
Chenonetta jubata MHNT.ZOO.2010.11.17.4.jpg |Museum specimen 


## קישורים חיצוניים

## ביאורים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ון לאת'אם
קטגוריה:ברווזים מצויים
קטגוריה:אוסטרליה: עופות
קטגוריה:עופות יחידים בסוגם
ברווז שטלר

**ברווז שטלר** או **אדרית שטלר** (שם מדעי: *Polysticta stelleri*) הוא מין של ברווז החי באזור הארקטי שבין סיביר לאלסקה והוא קרוי על שם החוקר גאורג שטלר. מין זה הוא היחיד בסוגו ושייך לתת-משפחת ברווזי ים. הוא מצוי בסכנת הכחדה בעיקר בגלל ציד וזיהום חופים.

## מאפיינים
זהו ברווז הים הקטן ביותר ואורכו 45 ס"מ בערך. הזכרים גדולים ומקושטים מהנקבות ובעלי ראש לבן עם מקור, טבעת עין וצוואר שחורים. הנוצות שמאחורי המצח שחורות-ירקרקות ומזדקרות מעלה. מתחת לצוואר קו לבן ומתחתיו חזה ובטן קדמית בגוון אפרסק, כשהכנפיים לבנות ומפוספסות בסגול-כחול במרכזם והזנב והחלק האחורי שחור. הרגליים והמקור כחלחלים אפורים. לעומת הזכר הנקבות חומות כהות עם עיניים לבנות וראשם מזכיר את ברווזי האדרית. קולות הברווז הם בעיקר שריקות עמוקות. הוא לא מאוד קולני.

## תפוצה
הברווזים חיים בקצה המזרחי של סיביר ובאלסקה ומגיעים גם לים ברינג, ארצות סקנדינביה והים הבלטי. הם לא נודדים דרומה מאוד בחורפים והם חיים בעיקר בחופים ויכולים לעוף בלהקות של 200,000 פרטים. 

ברווזים אלה מקננים בטונדרה הקפואה ליד הים והנקבה מטילה 6-11 ביצים.

הם נוהגים לצלול כדי להשיג את מזונם הכולל בעיקר צדפות, רכיכות וסרטנים. הטורפים העיקריים של ברווז זה הם עופות דורסים שונים, חמסנים ויונקים כמו שועלים, דובים, חמוסים, לוטרות וזאבים.

## גלריה

קובץ:Polysticta stelleri, Skálholt, Arnessysla, Iceland 4.jpg
קובץ:Steller's Eider (Polysticta stelleri) (13667966664).jpg
קובץ:Steller's Eider (Polysticta stelleri) (13667622673).jpg

## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:ברווזי ים
קטגוריה:עופות יחידים בסוגם
קטגוריה:עופות האוקיינוס הארקטי
קטגוריה:אלסקה: עופות
קטגוריה:רוסיה: עופות
קטגוריה:בעלי חיים שתוארו ב-1769
ברווז מצויץ

**ברווז מצויץ** (שם מדעי: *Lophonetta specularioides*) הוא מין של ברווז טרופי המצוי באמריקה הדרומית והוא בעל ציצה לראשו. מין זה יחיד בסוג *Lophonetta*, אך בעבר שויך לסוג ברווז.

אורכו 50-60 ס"מ ומשקלו 0.9-1.1 ק"ג. הוא בעל נוצות חומות כהות על הראש, הכנפיים והזנב, הצוואר לבן ועל הבטן והחזה נוצות חומות בהירות ומנומרות בלבן. המקור ארוך ושחור והרגליים כחלחלות. שמו ניתן לו עקב הציצה האחורית, החומה בהירה, של עורפו. כמו לשאר הברווזים הזכר גדול מהנקבה מעט.

ברווזים אלה חיים במערב דרום אמריקה בצ'ילה, ארגנטינה, פרו ובוליביה. הם שוכנים בעיקר לחופי ימים וגם בערבות ובנהרות בהרי האנדים וניזונים בצלילה מחסרי חוליות ומאצות. הם מקננים בין עשבים גבוהים ומטילים 5-7 ביצים.

## תת-מינים
לברווז זה 2 תת-מינים:
*Lophonetta specularioides alticola (ברווז אנדים מצויץ)
*Lophonetta specularioides specularioides (ברווז מצויץ פטגוני)

## ראו גם
*ברווז טבעתי
*ברווז ברזילאי
## קישורים חיצוניים

## הערות שוליים

קטגוריה:בעלי חיים שתוארו ב-1828
קטגוריה:טקסונים שתוארו בידי פיליפ פרקר קינג
קטגוריה:ברווזים מצויים
קטגוריה:עופות יחידים בסוגם
קטגוריה:ארגנטינה: עופות
קרצג

**קרצג** (בהונגרית: **Karcag**) היא עיר במחוז יאס-נאג'קון-סולנוק, בצפון המישור הגדול בחלקו המזרחי של מרכז הונגריה. היא יושבת על אחד מעורקי התחבורה הראשיים (כביש 4) של המישור ההונגרי הגדול (אלפלד), באמצע הדרך בין דברצן לסולנוק.

## היסטוריה
החל מהמאה ה-13 התיישבו באזור שבטי הקומנים. שמו של היישוב נזכר לראשונה במאה ה-14. במאה ה-16 היישוב הפך למרכז אזור נאג'קון (Nagykunság) – מקום יישובם של הקומנים. רק לאחר 1745 החל תהליך העיור של היישוב. בהמשך היא הפכה לעיר שדה.

## תולדות היהודים
יהודים ראשונים החלו להתיישב בקרצג משנת 1820, המצבה העתיקה ביותר בבית הקברות היהודי בעיר מתוארכת ל-1840, אך התיישבות מסודרת של יהודים החלה רק מ-1850. קהילה מאורגנת נוסדה ב-1855 והייתה אחראית גם על יהודי האזור. חמש שנים לאחר מכן חיו ביישוב כבר 100 יהודים. בית הכנסת הראשון נבנה ב-1872. הקהילה – שהייתה שייכת לזרם האורתודוקסי – גדלה במהירות ובשנים 1898–1899 נבנה בית כנסת חדש. הקהילה היהודית הגיעה לשיא פריחתה ב-1910 כאשר נמנו בה יותר מ-1000 נפשות. בנוסף למוסדות המסורתיים של הקהילה, כמו מקוה טהרה, חברה קדישא ובית מטבחיים, הוקם גם בית ספר יהודי ונוסדו ארגוני צדקה שתמכו במעוטי היכולת, בחולים ובקשישים. כמו כן פעל במקום חוג קטן של תנועת "פועלי ציון".

אחד מרבני הקהילה היה הרב שלמה צבי שיק, הוא כיהן ברבנות הקהילה משנת 1869 ונפטר בשנת 1916.

על-פי מיפקד שנערך באפריל 1944, מנתה הקהילה כ-700 נפשות. בתחילת מאי 1944, ניתנה הוראה לרכז את יהודי העיר בגטו. הגטו בקרצג כלל שלושים בתים קטנים בקרבת בית העלמין היהודי. באמצע חודש מאי 1944 רוכזו כל יהודי קרצג יחד עם יהודי האזור בגטו.
ב-10 ביוני 1944 הועברו תושבי הגטו למרכז השילוח המחוזי בבית חרושת לסוכר בסולנוק. חלקם גורשו משם למחנה שטרסהוף שבאוסטריה, וחלקם נשלחו למחנה ההשמדה אושוויץ.

לאחר סיום מלחמת העולם השנייה, הוקמה הקהילה מחדש. מספר הנספים בשואה לפי ספרי הקהילה הגיע ל-461 נפש. ב-1949 מנתה הקהילה 363 נפשות. כיום נותרו במקום יהודים בודדים.

## נתונים דמוגרפיים
### קבוצות אתניות
* הונגרים – 88.1%
* גרמנים – 0.2%
* צוענים – 7.9%
* רומנים - 0.1%
* אחרים, לא השיבו – 12.4%

### דתות
* קתולים – 12.1%
* קלויניסטים – 24.7%
* לותרנים – 0.1%
* אחרים – 1.5%
* אתאיסטים – 38.9%
* לא השיבו – 22.6%

## ילידי המקום
* **[[ברנאט שיק]]** (בהונגרית: **Schück Bernát**; קרצג, 1 בדצמבר 1872 – טימישוארה, ?) היה רב, סופר ותאולוג הונגרי.
***[[וילמוש קרצג]]**, מקודם פרקש ליפוט **קרמר** עד 1881 (בהונגרית: **Karczag Vilmos**; קרצג, 28 באוגוסט 1857 – באדן, אוסטריה, 11 באוקטובר 1923) היה סופר, פובליציסט, מחזאי, מנהל תיאטרון יהודי-הונגרי.
***[[אברהם הרשקו]]** (בהונגרית: **Herskó Ferenc Ábrahám;** קרצג, 31 בדצמבר 1937-) ביוכימאי ישראלי, זוכה פרס נובל לכימיה לשנת 2004.

## לקריאה נוספת
* קרצג בפנקס הקהילות הונגריה, עמוד 479-480
* קארצאג, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 359-360. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:גטאות בהונגריה
פה דה קאטר

[250px|ממוזער|שמאל|[הדפס אבן מהבלט של ז'יל פרו ״Pas de quatre״, עם הבלרינות לוסיל גראהן, קרלוטה גריזי, פאני צ'ריטו ומארי טליוני.]]

בבלט, **פָּה דֶה קַאטְר** (בצרפתית: **Pas de quatre** – צעד [ריקוד] לארבעה) הוא ריקוד המיועד לארבעה רקדנים. באופן כללי, הפה דה קאטר אינו סיפורי כשלעצמו אלא מצטרף כמערך אסתטי ואפיזודי ביצירה עלילתית קיימת. אולם קיימות גם יצירות פה דה קאטר עלילתיות או כאלו שעומדות כיצירה בפני עצמן.

## יצירות נבחרות
יצירות פה דה קאטר מפורסמות מרפרטואר הבלט הקלאסי:
* 1845 - Pas de Quatre (יצירה), כוריאוגרפיה מאת ז'יל פרו, לחן מאת צ'זרה פוני. בוצע על ידי הבלרינות לוסיל גראהן, קרלוטה גריזי, פאני צ'ריטו ומארי טליוני, ארבע בלרינות מפורסמות מאוד באותם ימים. הבלרינה פאני אלסלר הוזמנה להצטרף לביצוע אך סירבה להצעה. לעומתה, הבלרינה הצעירה לוסיל גראהן נענתה ללא היסוס.
* 1895 - אגם הברבורים, מערכה שנייה. ריקוד הברבורים הקטנים. כוריאוגרפיה מאת לב איבנוב, לחן מאת פיוטר איליץ' צ'ייקובסקי. ארבע רקדניות, בידיים שלובות של זו בשל זו, מציגות עבודת רגליים מדויקת ומהירה. מבוצע בדרך כלל על ידי טרום סולניות מלהקת המחול.
* 1898 - ריימונדה, מערכה שלישית ב-Pas classique hongrois (בתרגום חופשי מצרפתית: ריקוד הונגרי קלאסי). Variation pour quatre danseurs (בתרגום חופשי מצרפתית: וריאציה לארבעה רקדנים).  כוריאוגרפיה מאת מריוס פטיפה, לחן מאת אלכסנדר גלאזונוב. ריקוד תוסס שבוצע לראשונה על ידי רביעיית הרקדנים סרגיי לגט, גאורגי קיאשט, ניקולאי לגט, ואלכסנדר גורסקי.
* 1936 - Jardin aux Lilas (בתרגום חופשי מצרפתית: גן לילכים). כוריאוגרפיה מאת אנטוני טודור, לחן מאת ארנסט שוסון. טכנית, אינו פה דה קאטר קלאסי משום שרביעיית הרקדנים מלווה ברקדנים נוספים מהלהקה. בהופעת הבכורה הרקדנים המציגים היו מוד לויד (קרוליין), יו ליינג (המאהב), אנטוני טיודור (הגבר אליו היא אמורה להינשא) ופגי ואן פראך (Peggy van Praagh, דמות אפיזודית מהעבר).
* 1975 - ארבע העונות. אביב. כוריאוגרפיה מאת קנט מקמילאן, לצלילי המערכה השלישית מתוך האופרה I Vespri Siciliani מאת ג'וזפה ורדי. הוצג לראשונה על ידי הרקדנים לזלי קולייר, מייקל קולמן, דייוויד אשמול, וויין איגלינג.

## ראו גם
* פה דה דה
* פה דה טרואה
## קישורים חיצוניים

קטגוריה:בלט
סולוטבין

**סולוטבין** (באוקראינית: **Солотвин**; בפולנית: **Sołotwina**; ביידיש: **סעלאָטווינע**) היא עיירה במחוז איוואנו-פרנקיבסק שבמערב אוקראינה, למרגלות הקרפטים ועל גדות נהר ביסטריציה, בה התקיימה עד השואה קהילה יהודית גדולה.

## תולדות היישוב
היישוב נזכר לראשונה במאה ה-12, ובמאה ה-17 הוענקו לו זכויות עיר. בתקופה זו סבל היישוב מפשיטות הטטרים. בחלוקת פולין הראשונה, בשנת 1772, נכלל היישוב בתחום ממלכת הבסבורג.

בשנת 1888 פגעה בעיירה שרפה קשה, וכך גם במהלך הכיבוש הרוסי שלה בתחילת מלחמת העולם הראשונה, לאחר שהחיילים הרוסים בזזו את רכוש תושביה, והעלו את בתיה באש.

## יהודי סולוטבין
יהודים התיישבו בעיירה מהיווסדה, ובמהלך המאה ה-19 גדל מספרם בה, עד שבראשית המאה ה-20 נמנו בעיירה 1,948 יהודים, רוב תושביה. במהלך מלחמת העולם הראשונה, פרעו הרוסים ביהודי העיירה, ואף שרפו את חלקם בחיים. לאחר המלחמה עזבו את העיירה רוב יהודיה, ונותרו בה 610 יהודים בלבד, כשליש מתושביה. בין מלחמות העולם התקיימה בעיירה פעילות ציונית, ויהודיה סבלו מתקיפות אנטישמיות, תוך רצח של מספר יהודים מהעיירה.

בספטמבר 1942, תחת הכיבוש הגרמני, גורשו יהודי העיירה למחנה "טחנת רודולף" שבסטניסלבוב, וממנו שולחו למחנה ההשמדה בלז'ץ או נרצחו במקום.

## קישורים חיצוניים

* סולוטבינה באתר מרכז מורשת יהדות פולין
* 
* 

קטגוריה:מחוז איוואנו-פרנקיבסק: יישובים
קטגוריה:מחוז איוואנו-פרנקיבסק: עיירות יהודיות
קטגוריה:שואת יהודי אוקראינה
קטגוריה:גליציה
טדורנה עדנית

**טדורנה עדנית** (שם מדעי: *Tadorna variegata*) הוא עוף מים ממשפחת הברווזיים ומהסוג טדורנה והוא אנדמי לניו זילנד . מקור שמו הוא בשפה המאורית, במילה "pūtangitangi", שפירושה "ברווז גן עדן".

מיני הטדורנה הם ברווזים גדולים המזכירים אווזים בצורתם.  שני המינים בעלי גוף בגודל דומה. הזכרים בעלי נוצות שחורות בגופם וכן על הצוואר והראש. המקור שחור והכנפיים בעלות קצוות ירוקים, אדמדמים ולבנים. לנקבות כנפיים בצבע דומה אך גוף אדמדם עם ראש וצוואר לבנים. למרות מראם האווזי, הם בעלי מקור דמוי ברווז.

ברווזים אלה חיים רק בניו זילנד וחיים בשדות ואדמות מרעה ניזונים מעשב וצמחייה וכן מזרעים וחרקים. הם חיים יחדיו בזוגות, לעיתים עד סוף חייהם. עונת הרבייה נמשכת מאוגוסט עד דצמבר ובמהלכה הם בונים קנים על הקרקע, בתוך עשב גבוה, בין עצים או שיחים ומתחת גזעים נרקבים. הם מטילים בערך תשע ביצים. האפרוחים מגיעים לבגרות תוך שנתיים.

ברווזים אלה הופצו על ידי האירופאים שהגיעו לניו זילנד, בכך שכרתו יערות והפכו אותם מאדמות מרעה או אגמים בהם יכלו הברווזים לנוח וככה צדו אותם. למרות הציד האוכלוסייה לא בסכנת הכחדה.

## קישורים חיצוניים

ימין|ממוזער|ברווזה עם ברווזונים ליד המים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:ברווזי צדפות
קטגוריה:ניו זילנד: עופות אנדמיים
אליפות העולם בראלי עונת 2016

**עונת 2016 באליפות העולם בראלי** היא העונה ה-44 של האליפות. הקבוצות והנהגים התחרו ב-13 סבבים שהתקיימו בין החודשים ינואר עד נובמבר ברחבי אירופה, אוסטרליה  ודרום אמריקה. ראלי סין, שאמור היה להצטרף לאליפות, בוטל עקב מפולות בוץ.

סבסטיאן אוז'ייה, אלוף 3 העונות האחרונות, הנוהג עבור קבוצת פולקסווגן מוטורספורט, הצליח להגן על התואר האישי והקבוצתי וזכה באליפות הרביעית ברציפות. למרות הזכייה באליפות הודיעה הקבוצה כי עקב פרשת דיזלגייט היא פורשת מהמשך התחרויות ולא תשוב להשתתף בעונה הבאה.

## לוח זמנים
ב-3 בנובמבר פורסם לוח הזמנים המתוכנן לעונת 2016. על פי תכנון העונה המקורי אמורה הייתה העונה לכלול 14 מרוצים, אך בסופו של דבר כללה רק 13 מרוצים בעקבות ביטולו של הראלי הסיני. העונה נפתחה ב-22 בינואר 2016 בראלי מונטה קרלו המסורתי.

### שינויים בלוח הזמנים
*סבב המרוצים הורחב ל-14 עם הצטרפותה של סין לסבב, לראשונה לאחר 17 שנים. מפולות בוץ שפגעו בחלק מהמסלול המיועד לקיומו של הראלי הובילו בסופו של דבר לביטולו של הראלי.
*ראלי אוסטרליה נדחה מחודש ספטמבר לנובמבר והפך להיות המירוץ הסוגר את העונה.

## קבוצות ונהגים

### שינויים בקבוצות
*סיטרואן הודיעה על יציאתה מסבב התחרויות בעונת 2016 לטובת פיתוח מכונית הסיטרואן C3 WRC החדשה לקראת עונת 2017.
*לאחר שהשתתפה במספר תחרויות בסבב WRC2 בין השנים 2013 - 2015 החליטה קבוצת DMACK להצטרף באופן מלא לסבב ה-WRC בעונה הנוכחית. הקבוצה תעשה שימוש בפורד פיאסטה RS WRC שנבנה עבורה על ידי קבוצת אם-ספורט.

### שינויים בנהגים
*מאדס אוסטברג עזב את קבוצת סיטרואן וחזר לקבוצת אם-ספורט, בה התחרה בעונת 2013. בנוסף אליו הצטרף לקבוצה גם אריק קאמילי, שבעברו שימש כנהג מבחן עבור טויוטה והתחרה בעונת 2015 במספר תחרויות בסבב ה-WRC2.
*אלפין אוונס, שהתחרה בעונה הקודמת בקבוצת אם-ספורט, עבר להתחרות עבור הקבוצה בסבב ה-WRC2.
*אוט טאנק, שהתחרה גם הוא עבור אם-ספורט בעונה הקודמת, הצטרף לקבוצת DMACK בעונת הבכורה שלה בסבב. טאנאק נהג עבור הקבוצה במספר תחרויות במהלך עונת 2014
*היידן פאדון שהתחרה באופן חלקי עבור קבוצת יונדאי בעונה הקודמת, קודם להיות נהג קבוע בקבוצה.

## תוצאות
### אליפות הנהגים
הנקודות ניתנות לעשרת הנהגים המסיימים את התחרות ראשונים. בנוסף, ניתן בונוס של 3 נקודות למנצח בקטע ה-Power stage, 2 נקודות לנהג שמגיע במקום השני ונקודה אחת לנהג שמגיע במקום השלישי.

### אליפות היצרנים
הנקודות ניתנות לעשרת הנהגים המסיימים את התחרות ראשונים. כל קבוצה יכולה לרשום עד 2 נהגים לצורך חישוב הנקודות.

## קישורים חיצוניים

## הערות שוליים

קטגוריה:עונות באליפות העולם בראלי
קטגוריה:תחרויות ספורט מוטורי ב-2016
ג'ולייט דה ברקלי לוי

**ג'ולייט דה ברקלי לוי** (באנגלית: **Juliette de Baïracli Levy**;  11 בנובמבר 1912 - 28 במאי 2009) הייתה וטרינרית והרבליסטית יהודיה בריטית.

## חייה
דה ברקלי לוי נולדה בעיר מנצ'סטר, להורים יהודים. לאחר סיום בית-הספר, החלה בלימודי וטרינריה באוניברסיטאות מנצ'סטר וליברפול. דה ברקלי לוי התנגדה מאוד לניסויים בבעלי חיים אשר נערכו בשם המדע, ולכן עזבה את האוניברסיטה לאחר שתי שנות לימוד. בשנות ה-30 המאוחרות, הקימה מרפאה הוליסטית (צמחי מרפא) לטיפול בכלבים אשר מתו בהמוניהם ממגפת הכלבת. היא טיפלה והבריאה מאות כלבים בעזרת צמחי מרפא ושיטות טבעיות. היא פתחה מוצרים טבעיים לבעלי חיים הידועים כ-Natural Rearing Products אשר קיימים בשוק העולמי עד היום, והם היחידים מסוגם.

בזמן מלחמת העולם השנייה עבדה דה ברקלי לוי בחיל הנשים היבשתי. היא הייתה אוספת אזוב (טחב) אשר שימש לטיפול בפציעות של החיילים. לאחר המלחמה עברה ליורקשייר, שם השתוללה באותם ימים מגפה שהמיתה אלפי כבשים. מגפה זו הוכרזה על ידי הווטרינרים כבלתי ניתנת לטיפול. דה ברקלי לוי בשיטותיה הטבעיות החלה להבריא עדרים שלמים. עקב עבודתה זו היא עוררה את תשומת לבו של סר אלברט האוורד - מייסד המוסד ל"חקלאות האורגנית המודרנית". הוא עודד ודחף אותה ללמוד טיפול הוליסטי לבעלי חיים. בשנות ה-40 לאחר מסעות באמריקה, אירופה וצפון אפריקה בהם אספה שיטות ותרופות של צמחי מרפא, הוציאה ספר טיפול הוליסטי וטרינרי לטיפול בחיות המשק - Herbal Handbook For Farm and Stable. מספר ספרים שלה אוירו על ידי אולגה להמן.

דה ברקלי לוי הייתה חלוצה בטיפול המכונה היום "טיפול הוליסטי בבעלי חיים". היא המשיכה בכתיבת ספרים לטיפול בבעלי חיים, ובמיוחד לכלבים. היא התמחתה בריבוי וגידול של כלבים אפגניים, ומבית הגידול שלה נרכשו גורים ברחבי העולם. היא פיתחה תרופות מצמחי מרפא גם לבני אדם. לפי שיטותיה הוקמו חוות במקומות שונים בעולם. היא כתבה מספר ספרי מסעות, שני רומאנים ושלושה ספרי שירה. בשנים האחרונות לחייה הייתה מעבירה כל קיץ סדנאות באמריקה ברפואה הוליסטית וכן קבלה פרס על מפעל חיים.

בשנות החמישים הגיעה דה ברקלי לוי לישראל עם שני ילדיה, והם התגוררו בראש פינה. הם גידלו בעלי-חיים שונים, וכוורות דבורים אשר הצליחה להציל מהפגזות מלחמת ששת הימים.

היא נפטרה בשווייץ ב-28 במאי 2009, בגיל 96.

## קישורים חיצוניים

קטגוריה:וטרינרים יהודים
קטגוריה:יהודים אנגלים
קטגוריה:מרפאים אלטרנטיביים
קטגוריה:וטרינריות
קטגוריה:בריטיות שנולדו ב-1912
קטגוריה:בריטים שנולדו ב-1912
קטגוריה:בריטיות שנפטרו ב-2009
קטגוריה:בריטים שנפטרו ב-2009
ניימירוב

**ניימירוב** (באוקראינית: **Немирів**, נמיריב; בפולנית: **Niemirów**; ביידיש: **נעמאַרעוו**) היא עיירה במחוז לבוב שבמערב אוקראינה, בסמוך לגבול פולין, בה התקיימה עד השואה קהילה יהודית גדולה.

## תולדות היישוב
ראשיתה של העיירה במאה ה-16, אז גם הוענקו לה זכויות של עיר פרטית. באוקטובר 1672, במהלך המלחמה הפולנית עות'מאנית, נערך בסמוך לעיירה קרב מרכזי, בו הביס יאן סובייסקי את גייסות הטטרים.

בחלוקת פולין בסוף המאה ה-18 נכללה העיירה בתחום גליציה האוסטרית. מתחילת המאה ה-19 החלו לפעול בעיירה מרחצאות מרפא, לאחר שנתגלו בסביבתה מעיינות גופרית. ניסיון להביא לתיעוש העיירה במהלך המאה ה-19 לא צלח.

## יהודי ניימירוב
ממוזער|בית הקברות היהודי בניימירוב.
היהודים ישבו בעיירה מראשיתה, ונזכרים עוד במאה ה-16. בתחילת המאה ה-18 כבר התקיימה בעיירה קהילה יהודית עצמאית, ובהמשך אותה מאה גדל היישוב היהודי בעיירה, ואלו נטלו חלק מרכזי בפיתוחה הכלכלי. בשנת 1910 נמנו בעיירה 1,962 יהודים, ורובם נמנו על החסידות, אולם לאחר ההרס שנגרם ליישוב במהלך הכיבוש הרוסי במלחמת העולם הראשונה, עזבו את העיירה יהודים רבים.

בין מלחמות העולם נמנו בעיירה 1,510 יהודים, רוב תושביה, והתקיימה בה פעילות ציונית. בשנות השלושים של המאה ה-20 סבלו יהודי העיירה מחרם פולני ואוקראיני על עסקיהם.

### בשואה
בספטמבר 1939 נכבשה העיירה באופן זמני בידי הגרמנים, ובזמן זה ביצעו אלו מעשי שוד והתעללות ביהודיה. עם כניסת הסובייטים לעיירה בסוף החודש נאסרה הפעילות הציבורית היהודית ביישוב, והולאמו עסקי היהודים בו. בתקופה זו נמנו בעיירה כ-2,500 יהודים, חלקם פליטים ממערב פולין.

ב-27 ביוני 1941, במהלך מבצע ברברוסה, שבו הגרמנים לעיירה, ורצחו בה בו ביום 8 יהודים. לאחר מכן, הועברה השליטה בעיירה לידי המשטרה האוקראינית, וזו הוציאה להורג 38 יהודים ביישוב שהואשמו בקומוניזם. בד בבד, נחטפו יהודי העיירה לעבודות כפייה, הוטלו עליהם מגבלות תנועה, ובוצעו בהם מעשי התעללות, תוך גזיזת זקנים ופיאות. יודנרט שהוקם בהמשך בעיירה הסדיר את התייצבות היהודים לעבודות הכפייה המפרכות, שלוו במעשי התעללות, והעביר לשלטונות סכומי כופר גבוהים. בדצמבר 1941 שילחו הגרמנים כמה מאות גברים יהודים מהעיירה למחנות עבודה. בתקופה זו הגיעו לעיירה יהודים נוספים שגורשו מכפרי הסביבה.

ב-15 ביולי 1942 ערכו שוטרים גרמנים ואוקראינים אקציה ראשונה בעיירה, בה סרקו את בתי היהודים בה, תוך ירי בחולים ובמסתתרים. כ-800 יהודים שנתפסו הוסעו במשאיות לראווה רוסקה, וכעבור מספר ימים שולחו למחנה ההשמדה בלז'ץ. דירות המגורשים נבזזו לאחר מכן בידי האוקראינים.

בספטמבר 1942, לאחר ראש השנה תש"ג, נערכה בעיירה אקציה שנייה, בה נרצחו כ-1,000 יהודים. בסוף אותו חודש גורשו אחרוני יהודי העיירה, חסרי כל, לראווה רוסקה, וניימירוב הוכרזה רשמית כ"נקייה מיהודים". עד שחרור האזור ביולי 1944 עוד ערכו הגרמנים מצוד אחר יהודים מסתתרים ביערות שבסביבת העיירה.

שניים מהיהודים הבודדים מהעיירה ששרדו את השואה נרצחו בה בידי אוקראינים לאחר ששבו אליה.

## קישורים חיצוניים

* ניימירוב באתר מרכז מורשת יהדות פולין
* 
* 
* 

## הערות שוליים

קטגוריה:גליציה
קטגוריה:מחוז לבוב: יישובים
קטגוריה:מחוז לבוב: עיירות יהודיות
קטגוריה:שואת יהודי אוקראינה
קטגוריה:יישובים שהוקמו במאה ה-16